ชื่อสถานที่: เขตรักษาพันธุ์สัตว์ป่าเขาสนามเพรียง
ประเภท: สถานที่ท่องเที่ยว
ตำบล: โกสัมพี
อำเภอ: โกสัมพีนคร
จังหวัด: กำแพงเพชร
รหัสไปรษณีย์: 62000
พิกัด: 16.59391, 99.30574

ประวัติความเป็นมา เขตรักษาพันธุ์สัตว์ป่าเขาสนามเพรียงเป็นพื้นที่ล้อมรอบไปด้วยเทือกเขาต่างๆมีพื้นที่รวมกันประมาณ 101 ตารางกิโลเมตร หรือประมาณ 63,125 ไร่ด้วยสภาพภูมิประเทศ ที่สวยงามและเป็นที่อยู่อาศัยของสัตว์ป่า ทางจังหวัดกำแพงเพชรจึงจัดให้เป็นพื้นที่เพื่อการอนุรักษ์ทรัพยากรธรรมชาติ และแหล่งท่องเที่ยว โดยประกาศให้เป็นเป็นอุทยานเขาสนในวันที่ 1 มีนาคม 2527 

ต่อมาทางราชการได้เห็นความสำคัญของพื้นที่ดังกล่า จึงได้จัดตั้งให้เป็นเขตรักษาพันธุ์สัตว์ป่าเขาสนามเพรียง พ.ศ. 2528 โดยรอบเป็นพื้นที่เกษตรกรรมและมีประชาชนกระจายอยู่ล้อมรอบส่วนพื้นที่ของเขตรักษาพันธุ์สัตว์ป่าเขาสนามเพรียงเป็นที่ราบสูงถึงเขาสูงชัน ภูเขาที่สำคัญ ได้แก่ เขาสนามเพรียงเขาสน เขาคันนา เขากิ่วยาว และเขาเจดีย์ ยอดเขาที่สูงที่สุดคือยอดเขาสน มีความสูง 852 เมตรจากระดับน้ำทะเลปานกลาง สภาพป่ายังสมบูรณ์ เป็นแหล่งต้นน้ำลำธารหลายสายคลองหนองประจักษ์คลองวังชมพูและห้วยต่างๆมากมายไหลลงสู่แม่น้ำปิงผ่านพื้นที่เกษตรกรรมทั่วไป